
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS GRABIAN, TË QARKUT TË FIERIT

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore (lidhja 1), që transferohen, në pronësi ose në përdorim, të komunës Grabian, të qarkut të Fierit, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Grabian, të qarkut të Fierit, miratuar me vendimin nr.133, datë 11.3.2004 të Këshillit të Ministrave “Për miratimin e listës së inventarit të pronave të paluajtshme shtetërore, në komunën Grabian”.
2. Ngarkohen Ministria e Brendshme dhe komuna Grabian për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Sali Berisha

Komuna Grabian							Lidhja 1
										
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-4
	Prona që përdoren për realizimin e programeve arsimore
	Në pronësi

	5-7
	Prona që përdoren për realizimin e funksioneve në shëndetin publik
	Në pronësi

	8-10
	Varrezat publike
	Në pronësi

	11-13,20,26,39,41,42,
	Infrastrukturë dhe shërbim publik
	Në përdorim

	14-19,21,22-25,27-38,40,43-47
	Infrastrukturë (sheshe)
	Në pronësi

	48,49,50,117-193
	Prona që përdoren në fushën e zhvillimit ekonomik
	Në pronësi

	51-68
	Prona që përdoren në fushën e mbrojtjes civile
	Në pronësi

	75-78
	Sisteme të ujësjellës-kanalizimeve
	Në pronësi

	83-84
	Ndriçimi publik
	Në pronësi

	85-98
	Infrastrukturë rrugore
	Në pronësi

	99,101
	Prona që përdoren në fushën e bujqësisë dhe të ushqimit (toka produktive)
	Në përdorim

	100,108,105,111,115
	Toka bujqësore inproduktive, kanale të treta
	Në pronësi



